open-index/open-wikipedia-markdown huggingface dataset:
Antonia López González

**Antonia López González**, nada en Guareña, Badaxoz en 1967 é unha médica e investigadora de enfermidades tropicais, especialmente da enfermidade *Jorge Lobo* ou lobomicosis. É tamén unha cooperante, responsable e fundadora da ONG *Comité Ipiranga* de atención primaria a pacientes e investigación de enfermidades tropicais na rexión do Amazonas no Brasil. O equipo de profesionais sanitarios e da medicina desta ONG atende as persoas enfermas dentro dun barco-hospital que se despraza polo río Purus no Amazonas para poder deste xeito acceder ós poboados. Esta investigadora recibiu a Medalla de Estremadura en 2002.

## Traxectoria
Antónia López González  é médica especialista en Medicina tropical e técnica especialista en programas de saúde para a cooperación ao desenvolvemento.  Ten formación en toxicomanías, drogodependencias e SIDA e é especialista en Hansenioloxía polo Instituto de Dermatoloxía tropical e veneraloxía "Alfredo da Mata" do Estado do Amazonas, onde foi tamén médica visitante.

Fundou e dirixiu o Programa de cooperación Iparanga, que máis tarde deu lugar a Asociación Comité Iparanga. En Togo creou e dirixiu o programa de cooperación para a saúde HULME. Foi tamén coordinadora do programa de Dermatoloxía sanitaria do Instituto de Dermatoloxía tropical Alfredo da Mata nos municipios da rexión amazónica de Lábreal, Canutama, Tapauá e Boca do Acre. Tamén participou nos traballos sobre a orientación sexual e drogradicción realizados pola Universidade do oeste do Estado do Paraná.

A súa dedicación á labor humanitaria, o seu compromiso social, a súa visión científica e a súa investigación levárona a publicar un libro sobre as enfermidades dermatolóxicas tropicais esquecidas de carácter endémico na rexión amazónica. Este libro foi dixitalizado pola biblioteca municipal de Guareña, a biblioteca Eugenio Frutos Cortés en 2008 e esta servindo como guía os e ás axentes de saúde da rexión, sendo actualmente unha referencia internacional.

En 2010 recibiu o título de Cidadá Honoraria da localidade brasileira de Foz de Iguaçú polo seu labor de cooperación. En decembro de 2018 foi recoñecida como filla predilecta da súa localidade natal.

## Notas 
## Véxase tamén 
### Ligazóns externas 
* Información sobre a ONG Comité Ipiranga
Gerber

miniatura|dereita|Exemplo de deseño PCB en formato Gerber.
**Gerber** é un formato de ficheiros dixitais 2D empregado para o deseño de placas de circuítos impresos ou PCB. O formato Gerber é empregado por programas de deseño como Wizard, EAGLE, DipTrace, Protel, KiCad ou Altium Designer. O estándar máis común agora é RS-274X, aínda que existen outros menos frecuentes.

O formato está baseado en G-Code, programación para control numérico computerizado.

## Notas
Eugenio Fadrique

* **Eugenio Fadrique González** (1879 - Vigo 1971), empresario e político galego, pai do seguinte.
* **Eugenio Fadrique del Río** (finado en Vigo en 1989), empresario, fillo do anterior.
Esther Pita

miniatura|Placa en homenaxe a Esther Pita en Santa Cruz
**Esther Pita Pita**, nada en Santa Cruz (Oleiros) o 23 de maio de 1943 e finada ibídem o 24 de febreiro de 2019, foi unha política galega que chegou a ser alcaldesa de Oleiros durante dúas lexislaturas.

## Traxectoria 
De pai emigrado en Venezuela e nai titular dun estanco en Santa Cruz, estudou na Escola de Comercio da Coruña, e despois traballou na Telefónica. En xuño de 1996 García Seoane foi inhabilitado por seis anos e Pita pasou a ser alcaldesa. Ao remate da inhabilitación de Seoane, nas eleccións municipais de 2003, Pita deixou a alcaldía, que volveu a García Seoane, e abandonou a política.

## Honras
Ten unha praza dedicada en Santa Cruz.

## Vida persoal
Estivo casada e enviuvou.

## Notas
Sanchinarro

**Sanchinarro** é unha área residencial do barrio de Valdefuentes, no distrito de Hortaleza da cidade de Madrid. Xurdiu a raíz do Programa de Actuación Urbanística (PAU), derivado á súa vez do Plan Xeral de Ordenación Urbana de 1997. Comezouse a construír a principios da década do 2000. Está situado ao leste da autovía A-1, ao norte da autovía M-11 e ao sur e oeste da autovía de circunvalación M-40. Ten unha superficie de algo máis de 400 hectáreas.

Sanchinarro linda ao oeste con Las Tablas, ao norte coa urbanización El Encinar de los Reyes, ao leste con Valdebebas, e ao sur coa Colonia Virgen del Cortijo e Manoteras.

Sanchinarro ten un edificio singular, o edificio Mirador, de 21 plantas con forma de cadrado co interior baleiro que enmarca as vistas á Serra de Guadarrama. Foi deseñado polo estudo MVRDV e Blanca Lleó. O barrio ten tamén un gran centro comercial de El Corte Inglés e dous hospitais privados.
## Galería de imaxes

Avenida de Francisco Pi i Margall (Madrid) 01.jpg|Avenida Francisco Pi i Margall.
Edificio Mirador (Madrid) 03.jpg|Edificio Mirador.

## Véxase tamén 
### Ligazóns externas
Zehra Doğan

**Zehra Doğan**, nada no distrito de Bağlar (provincia de Diyarbakır, Turquía) en 1989, é unha artista e xornalista kurda. É editora de Jinha, unha axencia kurda de noticias con perspectiva de xénero. Foi encarceada en 2017 por realizar murais na cidade de Nísibis, publicalos nas redes e por escribir un artigo . A nova do seu arresto tivo moita repercusión propiciando protestas de artistas como Banksy e Ai Weiwei.
## Traxectoria 
Dogan vivía e traballaba en Nísibis, unha vila turca na fronteira con Siria, desde onde facía a súa labor xornalística. Foi arrestada nunha cafetería desta vila o 21 de xullo de 2016. O 2 de marzo de 2017 foi acusada de pertencer a unha organización ilegal e a súa sentenza condeouna a dous anos, 9 meses e 22 días de prisión baixo os cargos de reproducir unha pintura nas súas contas nas redes sociais.

“Fun sentenciada a 2 anos e 10 meses de cárcere só porque pintei banderas turcas en escombros de edificios. Eles, [o goberno turco] foron los causantes, eu só o pintei,” declarou  Dogan na súa conta de Twitter  logo da sentenza. Referíase á pintura que creara e que reproducía a vila kurda de Nusaybin logo de quedar destruída polas forzas de seguirdade turcas, na que as bandeiras turca ondeaban desde as ruínas dos edificios da vila.

A súa axencia de novas, Jinha, foi pechada o 29 de outubro de 2016 polas autoridades turcas, sumándose á lista de máis de 100 medios de comunicación pechados desde o golpe militar de xullo de 2016.

O Estado turco aplicoulle en outubro de 2018 unha medida de dispersión forzosa, trasladándoa ao penal de Tarso.

En novembro de 2017, o artista disidente chinés Ai WeiWei publicou unha carta de solidariedade con Dogan establecendo paralelismos entre a represión á liberdade de expresión dos gobernos chinés e turco.

O 16 de marzo de 2018, Banksy inaugurou un mural en Nova York que representa as marcas dos días en que Dogan estivo encarceada, amosando tras elas o rostro de Dogan mirando cara ao cárcere.

Finalmente saíu de prisión o 24 de febreiro de 2019, tras pasar case vinte meses encarceada.

## Premios e recoñecementos 
No ano 2015  Dogan recibiu o Premio de xornalismo Metin Göktepe (nomeado na honra do xornalista que morrera en custodia policial en Turquía en 1996). Otorgáronlle este premio tras realizar unha reportaxe sobre as mulleres xacedís que escaparan da escravitude do DAESH.

Dogan foi nomeada para os premios 2019 *Freedom of Speech.*

## Notas
Gültan Kışanak

**Gültan Kışanak**, nada en Turquía o 15 de xuño de 1961  é unha xornalista e política que foi co-presidenta do partido turco Paz e Democracia (BDP). Foi a primeira alcaldesa de Diyarbakir e parlamentaria independente por esta circunscrición e por Siirt no parlamento turco. Foi detida en 2016 e condenada a catorce anos de prisión por pertenza ao Partido dos Traballadores do Kurdistán, considerada unha organización terrorista por Turquía.

## Traxectoria 
Comezou os seus estudos na facultade de Educación da Universidade de Dice en 1978, pero foi detida en 1980 e encarceada na prisión de Diyarbakir por dous anos. Segundo o seu propio relato, tivo que habitar na caseta dos cans do garda da prisión durante dous meses logo de negarse a poñerse de pé perante el. Comezou os seus estudos de xornalismo na Universidade de Ege en Esmirna no ano 1986. En 1988 foi detida mentres protestaba contra o ataque de Saddam Husein en Halabja, sendo liberada un ano máis tarde. Graduouse en 1990. Entre os anos 1990 e 1992 escribiu para o xornal Yeni Ülke. Máis tarde traballou como editora en xefe e como coordinadora editorial ou directora de novas en varios xornais de 1990 a 2004. No ano 2004 exerceu como asesora en políticas sociais na municipalidade de Baglar, en Diyarbakir. Estivo implicada na casa de mulleres Kardelen en Diyarbakır.

Presentouse con éxito como candidata independente nas eleccións xerais de Turquía en 2007 e converteuse en parlamentaria por Diyarbakır. Durante a campaña afirmou que "Estas eleccións son importantes porque Turquía está nunha encrucillada. Ou se opta por desenvolver alternativas democráticas ou por traer de volta ás políticas opresivas. Esperamos que as forzas democráticas que saian destes comicios saian reforzadas e axuden a establecer as opcións do diálogo democrático e a paz. Buscaremos solucións non na violencia, senon no parlamento." 

A comezos de 2009 informouse de que ela preparara un borrador de lei para que a lingua kurda puidese ser usada nos espazos públicos acompañando a outra do seu partido, o DTP  Nas eleccións xerais de 2011 foi elixida como candidata independente da provincia de Siirt, no sueste do país.
En 2014 foi elixida alcaldesa, a primeira de Diyarbakır. Foi detida o 25 de outubro de 2016 polas autoridades turcas xunto co co-alcalde Firat Anli, "baixo o cargo de pertenza ao Partido dos Traballadores do Kurdistán (PKK)". O goberno turco ordenou un apagamento de Internet despois deste arresto.

Non obstante, o 26 de outubro uns milleiros de manifestantes solicitaron na casa do concello de Diyarbakir a liberación da co-alcaldesa e o co-alcalde.  En febreiro de 2019 foi condenada a 14 anos e 3 meses de prisión por "ser membro dunha organización terrorista" e por "propaganda dunha organización terrorista".

Aparece como personaxe na película de 2008 titulada *What a beautiful democracy*, que fala da loita das mulleres turcas candidatas ao parlamento.

Foi tamén entrevistada na película *Hevî* realizada por Yavuz Yüksel.

## Notas 
## Véxase tamén
Rayka Zehtabchi

**Rayka Zehtabchi** é unha directora e produtora iraniano-estadounidense, a primeira en recibir un premio Óscar. A súa curtametraxe documental: *Period. End of Sentence.* foi a gañadora da categoría mellor curtametraxe documental na 91ª edición dos Óscar, o 24 de febreiro de 2019.

## Traxectoria 
O seu debut como directora foi coa curtametraxe iraniana *Madaran*, que foi proxectado a nivel mundial recadando varias mencións e premios, entre elas os premios do xurado nos festivais de cine Urbanworld e Cleveland International. Zehtabchi levou tamén o premio á mellor dirección no Festival Hollyshorts por esta a súa primeira curta. Esta cinta clasificouse para os nomeados na 89ª. edición dos Premios Óscars de Hollywood.

## Obras 
* Moon + Stars (vídeo musical en colaboración con Spencer Dahl)
* *Madaran* (curtamentraxe)
* *We home* (curtametraxe)
* *Shnoff* (curtametraxe en colaboración con Sam Davis)
* *Period. End of Sentence.* (curtametraxe)
* *What I wish you knew* (anuncio para Netflix)

## Notas 
## Véxase tamén 
### Ligazóns externas 
* Sitio web persoal 
* Conta de Twitter
* The Pad Project
Sebahat Tuncel

**Sebahat Tuncel**, nada en Yazıhan o 5 de xullo de 1975 é unha política kurda, activista polos dereitos das mulleres, anteriormente enfermeira e membro do Parlamento Turco.
## Traxectoria 
Cursou estudos de cartografía e topometría na Universidade de Mersin para máis tarde comezar a súa carreira política a través da sección de mulleres do Partido da Democracia dos Pobos (HADEP) en 1998. Na actualidade é covicepresidenta e deputada en Istanbul do Partido Sociedade Democrática (DTP), que ela mesma axudou a fundar. Traballou tamén en organizacións internacionais como a ONU, no seu programa de axuda ao desenvolvemento, UNDP, e Amnistía Internacional.

Foi xulgada en 2006 pola súa pertenza ao Partido dos Traballadores do Kurdistán (PKK), baixo a acusación de facer viaxes frecuentes ós campos do PKK no norte de Iraq e foi encarceada posteriormente. Concorreu ás eleccións xerais ao parlamento turco en 2007 dende a prisión e gañou un escano grazas a 93 000 votos, sendo posta en liberdade en xullo de 2007.

Foi a muller máis nova en ser membro do parlamento turco e a primeira persoa en ser elixida deputada dende a prisión en toda a historia de Turquía. O catro de outubro pasou a prisión provisional, sendo emprisionada con cargos en novembro de 2018.

Segundo a Oficina Legal internacional a fiscalía solicitaba 130 anos de prisión por delitos relacionados co terrorismo debido á súa pertenza ao legalizado Congreso Sociedad Democrática (DTK) e por 16 declaracións e discursos que realizou en reunións e roldas de prensa previos ás reunións do Partido Unidade Democrática (DBP).

O día un de decembro sumouse a Leyla Güven na súa folga de fame. Unha sentenza condeouna a 15 anos de prisión en febreiro de 2019 baixo os cargos de pertenza a organización terrorista e por facer propaganda terrorista.

## Notas 
## Véxase tamén
Jeton de Vermeil

O **Jeton de Vermeil** é un premio que recoñece a consecución de logros académicos en materia numismática, outorgado anualmente pola Sociedade Francesa de Numismática a un investigador estranxeiro (non francés). Paralelamente, cada tres anos concédeselle tamén ao presidente saínte da sociedade. Durante as súas primeiras edicións coñeceuse como Medalla de Vermeil.

## Historia 
Os galardoados reciben unha ficha monetiforme que foi deseñada e gravada en 1932 polo artrista Lucien Bazor, que na época era gravador xeral das moedas francesas na *Monnaie de Paris*.
* 2016: Johan van Heesch.
* 2017:Jens Christian Moesgaard.
* 2018:Kevin Butcher.
*2019: Helen Wang.
*2020: Michele Asolati.
*2021: Bernhard Woytek.
*2022: Christof Boehringer.
*2023: Abdelhamid Fenina.
*2024: Suzanne Frey-Kupper.
*2025: Ruth Pliego.

## Notas 
## Véxase tamén 
### Outros artigos 
* Sociedade Francesa de Numismática

### Ligazóns externas 
* Sitio web da Sociedade Francesa de Numismática
Lapinlahti

**Lapinlahti** é un municipio de Finlandia situado na rexión de Savonia do Norte. En 2018 a súa poboación era de 9&nbsp;620&nbsp;habitantes. A superficie do termo municipal é de 1&nbsp;245,16&nbsp;km2, dos cales 148,53&nbsp;km2 son auga. O concello ten unha densidade de poboación de 8,77&nbsp;hab./km².

Limita cos concellos de Iisalmi, Kuopio, Rautavaara, Siilinjärvi e Sonkajärvi, todos eles na súa mesma rexión.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Lapinlahti
Julio Castelo Pérez

**Julio Castelo Pérez**, nado en Mariz (Guitiriz) en  1916 e finado en Lugo en 1984, foi un político galego.

## Traxectoria
Foi fillo do que era cura da parroquia de Mariz. Aos poucos meses de nacer, a súa nai refixo a vida casando e a raíz do matrimonio desentendeuse do neno, que foi criado por uns curmáns. De ideas comunistas, co golpe de Estado do 18 de xullo de 1936 refuxiouse nos montes da parroquia. Delatado xunto con outros fuxidos, foi xulgado na Coruña por traizón o 15 de novembro de 1936 e condenado a cadea perpetua. Ingresou no Forte de San Cristovo o 8 de febreiro do 1937 e participou na fuga do cárcere xunto a outros 800 reclusos. Capturado en Ollacarizqueta, reingresou na cadea o 28 de maio. Conseguiu a prisión atenuada en agosto do 1940. Volveu á súa terra onde formou unha familia. Morreu dun ataque o corazón no Hospital Xeral de Lugo en 1984.

## Notas
Trois couleurs: Blanc

***Trois couleurs: Blanc*** (en ) é un filme franco-polaco de 1994 coescrito, producido e dirixido por Krzysztof Kieślowski. *Blanc* é o segundo título da triloxía das *Tres cores*, baseada nos ideais revolucionarios franceses, sendo a continuación de *Bleu* e antecedendo a *Rouge*. O filme foi escollido como candidato polaco ó Óscar ó mellor filme en lingua non inglesa na 67ª edición dos premios, mais finalmente non foi nomeado.

## Sinopse 
*Blanc* trata sobre a igualdade, e conta a historia de Karol Karol, un home que despois de ser abandonado pola súa muller en humillantes circunstacias en París, perde os seus cartos, a súa residencia e os seus amigos. De volta en Varsovia, Karol comeza os seus esforzos por restaurar a igualdade na súa vida a través da vinganza.

## Personaxes 
* Zbigniew Zamachowski como Karol Karol
* Julie Delpy como Dominique Vidal
* Janusz Gajos como Mikołaj
* Jerzy Stuhr como Jurek
* Aleksander Bardini como Le notaire
* Grzegorz Warchoł como L'élégant
* Cezary Harasimowicz como L'inspecteur
* Jerzy Nowak como Le vieux paysan
* Jerzy Trela como Monsieur Bronek
* Teresa Budzisz-Krzyżanowska como Madame Jadwiga

## Notas 
## Véxase tamén 
### Outros artigos 
* Filmes de Polonia propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar
* *Trois couleurs: Bleu*
* *Trois couleurs: Rouge*
**Trois couleurs* (triloxía)

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Nahuel Leiva

**Matías Nahuel Leiva Esquivel**, nado en Rosario o 22 de novembro de 1996, é un futbolista arxentino. Xoga de centrocampista e o seu actual equipo é o Real Oviedo.

## Traxectoria 
O 31 de xaneiro de 2019 fichou polo Deportivo da Coruña, cedido até o final da temporada polo Olympiacos F.C.

## Notas 
## Véxase tamén 
### Ligazóns externas 
*Datos do xogador en bdfutbol.com
Eginard

**Eginard** ou **Einhard** (tamén Exinardo ou Eginhard), nado en 775 e finado na abadía de Selingenstadt en 840, foi un escritor do século IX, biógrafo de Carlomagno.

## Traxectoria 
Foi educado na abadía de Fulda e na corte de Carlomagno.  Recorreu o Imperio Carolincio para cumprir varias misións que lle foron encomendadas sobre os edificios do emperador.  Despois integrouse na corte de Lois I o Piadoso, fillo de Carlomagno, onde se ocupou da educación do seu fillo máis vello Lotario I. Como recompensa, o emperador Luís confioulle diversas abadías laicas, incluíndo a abadía de Saint-Wandrille en 816 - 823.  Ante os enfrontamentos entre os fillos de Lois o Piadoso, Eginard preferiu retirarse a escribir ao redor de 830 e morreu na abadía de Seligenstadt en 840.  Eginard escribiu a *Vita Karoli Magni*, seguindo a tradición literaria de Suetonio.  Máis que unha biografía, fixo unha haxiografía de Carlomagno.  Tamén é autor dos *Anais do Reino dos Francos* (*Annales regni Francorum*, 741-829) e de 62 cartas.

## Notas 
## Véxase tamén 
### Bibliografía
* Louis Halphen (ed. ) Eginhard, *Vie de Charlemagne éditée et traduite par.*  *.*  *.*  , París: Les Belles Letres, 1967, cuarta edición revisada.  e 
* *La vida de Carlomagno* , trad.  Alejandra de Riquer (Madrid, Gredos, 1999)  
### Ligazóns externas
*
*
* 
*
*
*
*
*
*
* the latin library
* http://www.archive.org/details/earlylivesofchar00einhiala 
* fordham 
* http://www.newadvent.org/cathen/05366b.htm 
* einhardpreis
* [documentacatholicaomnia](http://www.documentacatholicaomnia.eu/30_10_0770-0840-_Eginhardus_(Einhardus).html)
* historiens
* Obras completas de Eginard, publicadas por A. Teulet en 1840
Detective Dee: The Four Heavenly Kings

***Detective Dee: The Four Heavenly Kings*** (chinés tradicional: , chinés simplificado: ) é un filme chinés de 2018 dirixido e producido por Tsui Hark, sendo o terceiro filme da serie *Detective Dee*. Na historia é a secuela do filme de 2013 *Young Detective Dee: Rise of the Sea Dragon*, e ámbolos dous filmes actúan de precuela do primeiro título, *Mystery of the Phantom Flame*.

## Personaxes 
*Mark Chao como Di Renjie
*Feng Shaofeng como Yuchi Zhenjin
*Lin Gengxin como Shatuo Zhong
*Carina Lau como emperatriz Wu Zetian
*Ethan Juan como Master Yuan Ce
*Sandra Ma como Moon Water

## Notas 
## Véxase tamén 
### Ligazóns externas 
*
Melissa Joan Hart

**Melissa Joan Hart**, nada en Smithtown, Nova York o 18 de abril de 1976, é unha actriz, directora, produtora, cantante, deseñadora de moda e empresaria estadounidense. É coñecida polos seus papeis principais nas series *Clarissa Explains It All* (1991–94), *Sabrina the Teenage Witch* (1996–03), e *Melissa & Joey* (2010–15).

## Carreira 
### Inicios na actuación 
Comezou a súa carreira a unha idade temperá. O seu primeiro comercial de televisión foi para un xoguete chamado *Splashy.* Dende entón, realizou máis de 25 comerciais antes de cumprir os cinco anos. A súa carreira televisiva comezou en 1985 cun papel menor na miniserie *Kane & Abel*. O ano seguinte tivo un papel estelar nun episodio de *The Equalizer* e un papel principal coa actriz Katherine Helmond no filme de televisión *Christmas Snow*, o cal gañou un Premio Emmy.

### *Clarissa Explains It All* 
En 1989 presentouse á audición para unha produción de Broadway, *The Crucible*, que protagonizaba o actor Martin Sheen, pero só quedou como suplente dos tres novos protagonistas. Logo protagonizou a serie de televisión *Clarissa Explains It All*. Esta serie de Nickelodeon era unha comedia sobre situacións diarias polas que atravesaba unha moza. Chegou a ser un grande éxito e estivo no aire por catro tempadas. O programa permitiulle obter catro nomeamentos consecutivos dos *Premios de Artistas Novos*, dos cales gañou tres, converténdose en famosa entre as adolescentes estadounidenses.

### *Sabrina, the Teenage Witch* 
Despois da cancelación da serie, empezou a súa educación na Universidade de Nova York, aínda que non completou os seus estudos, porque retomou a súa carreira como actriz en 1996 cando obtivo o papel principal para a serie de televisión *Sabrina, the Teenage Witch*, onde actuou xunto cos actores Caroline Rhea, Beth Broderick, Nate Richert e Nick Bakay. Esta serie durou sete tempadas na cadea estadounidense ABC. Mentres tanto, traballou tamén na serie *Touched by an Angel*.

## Véxase tamén 
### Ligazóns externas 
*
Juan Marey Díaz

**Juan Marey Díaz**, nado en Lugo en 1915 e finado na Reborica (Aranga) o 21 de outubro de 1936, foi un político galego.

## Traxectoria 
Directivo do PSOE de Lugo, participou nos mitins da campaña das eleccións de febreiro de 1936. Foi elixido presidente das Juventudes Socialistas Unificadas da provincia de Lugo en xullo de 1936. Co golpe de Estado do 18 de xullo de 1936 foi detido o 21 de xullo. Sacado da prisión o 21 de outubro, foi paseado no monte da Reborica (Aranga). Foi inscrito coma descoñecido o 24 de outubro de 1936. En 1937 foi recoñecido polo seu pai.

## Notas 
## Véxase tamén 
### Ligazóns externas 
* Ficha en Represión franquista en Lugo
Raquel Córcoles

**Raquel Córcoles**, nada en Reus en 1986, máis coñecida como ***Moderna de Pueblo***, é unha ilustradora e autora de banda deseñada catalá.

O nome de *Moderna de Pueblo* provén dunha personaxe creada durante a década de 2010, que se converteu nun fenómeno viral con máis de 200 mil seguidores en Facebook.  En 2010 gañou a bolsa ''Carnet Jove Connecta't al Còmic* e publicou o primeiro libro protagonizado pola personaxe de *la moderna* , unha banda deseñada titulada *Soy de pueblo* e editada por Glénat.  As primeiras colaboracións na prensa foron na revista *El Jueves*. As súas historietas abordan personaxes da cultura urbana, como hispters.

## Obras 
* *Soy de pueblo* (13 de xaneiro de 2011)
* *Los capullos no regalan flores* (13 de xullo de 2011)
* *Cooltureta: la novela gráfica.* (10 de marzo de 2014)
* *Idiotizadas, un cuento de empoderhadas'' (29 de outubro de 2017)

## Notas
Atom

**Atom** é un editor libre, gratuíto e de código aberto. Traballa en MacOS, Linux e Windows​ con soporte para plug-ins escritos en Node.js e ten control de versións Git integrado, desenvolvido por GitHub. Atom é unha aplicación de escritorio construída utilizando tecnoloxías web.

## Linguaxes de programación soportadas
miniatura|dereita|Pantalla de traballo.
Atom por defecto soporta moitas aplicacións e linguaxes de programación en formatos.

* C
* C++
* C#
* Clojure
* COBOL
* CSS
* CoffeeScript
* D
* GitHub Flavored Markdown
* Go
* HTML
* Java
* JavaScript
* JSON
* Julia
* Less
* Make
* Mustache
* Objective-C
* Perl
* PHP
* Property lists
* Python
* Racket
* Ruby
* Ruby on Rails
* Sass
* Scala
* Shell scripts
* SQL
* TOML
* TypeScript
* XML
* YAML

## Notas
Oriólidos

Os **oriólidos** (***Oriolidae***) son unha familia de aves paseriformes de rechamantes cores que viven no Vello Mundo, chamados comunmente ouriolos. En Galicia vive a especie *Oriolus oriolus*, o ouriolo común ou vichelocrego.

## Taxonomía e sistemática 
A familia Oriolidae comprende os *Sphecotheres*, os pitohuis e os ouriolos do Vello Mundo. Os extintos *Turnagra* foron engadidos en 2011, e antes estiveran clasificados na familia Turnagridae. Propuxéronse outros xéneros para dividir o xénero *Oriolus*. Por exemplo, as especies africanas de cabeza negra son ás veces situadas nun xénero separado, *Baruffius*. A familia Oriolidae non está relacionada con outras aves parecidas aos ouriolos que viven no Novo Mundo, clasificadas na familia Icteridae, malia o seu similar tamaño, dieta, comportamento e rechamante plumaxe, pero todas estas semellanzas son resultado dunha converxencia evolutiva.

### Xéneros existentes 
Na familia *Oriolidae* existen tres xéneros:
* Xénero *Sphecotheres* (3 especies)
* Xénero *Pitohui* (4 especies actualmente)
* Xénero *Oriolus* (29 especies)

### Xéneros extintos 
Hai polo menos dous xéneros extintos na familia *Oriolidae*:
* Xénero *Turnagra* (2 especies extintas) O peteiro é lixeiramente curvado e ganchudo, e, excepto nos *Sphecotheres*, tan longo coma a cabeza. A plumaxe da maioría das especies é rechamante, aínda que as femias a miúdo teñen unha plumaxe máis apagada que a dos machos. A plumaxe de moitos ouriolos de Australasia imita a dos *Philemon* comedores de mel, probablemente para reducir a agresión contra os ouriolos máis pequenos.

## Distribución e hábitat 
A familia distribúese por África, Europa, Asia e Australia. As poucas especies de climas de baixa temperatura son migratorias e algunhas especies tropicais tamén mostran movementos estacionais.

## Comportamento e ecoloxía 
### Reprodución 
Os ouriolos son monógamos, reproducíndose en parellas territoriais (aínda que o *Sphecotheres vieilloti*, e posiblemente os outros *Sphecotheres*, reprodúcense en colonias pouco densas). Os sitios de nidificación poden situarse preto de especies agresivas, como drongos, lánidos ou *Philemon*, que lles dan un certo grao de protección. O niño é unha copa fonda tecida como unha hamaca que colga dunha rama. Xeralmente poñen dous ou tres ovos, pero rexistráronse casos de seis.

### Alimentación 
Os ouriolos son arbóreos e adoitan alimentarse nas copas das árbores. Moitas especies poden sobrevivir en bosques abertos, aínda que unhas poucas están restrinxidas a bosques pechados. Son omnívoros oportunistas, e os principais compoñentes da súa dieta son froitas, bagas, artrópodos e néctar.

## Notas 
## Véxase tamén 
### Bibliografía 
*

### Ligazóns externas 
* Internet Bird Collection.com: Vídeos
Zayn Malik

**Zain Javadd "Zayn" Malik**, nado o 12 de xaneiro de 1993, coñecido simplemente como **Zayn**, é un cantautor británico. 

## Traxectoria 
Nado e criado en Bradford, West Yorkshire, Malik fixo unha audición como solista no concurso *Factor X* no 2010. Ao ser eliminado, Malik, xunto a outros catro concursantes expulsados, formou a boy band coñecida como One Direction. Malik deixou a agrupación en marzo de 2015 e firmou un contrato como solista co selo RCA Records.

Adoptou un estilo alternativo e R&B co seu álbum debut *Mind of Mine* (2016) e a canción principal deste, "Pillowtalk". Malik converteuse no primeiro artista británico en debutar na primeira posición no Reino Unido e nos Estados Unidos simultaneamente. Malik recibiu numerosos galardóns nos American Music Awards, Billboard Music Awards e os MTV Video Music Awards. En decembro de 2018, lanzou o seu segundo álbum, *Icarus Falls*.
IFTTT

**IFTTT** (son as siglas en inglés *If This, Then That*, en galego: *Se Isto, Entón Iso* ) é un tipo de servizo web que permite crear e automatizar accións na web (chamadas, mensaxes ou correos). Desde o seu sitio web e tamén desde a aplicación móbil. Están fundamentadas na automatización de accións nas redes sociais e noutras áreas da web, aumentando a produtividade do usuario, podendo automatizar subida de contido, publicacións simultáneas, etc.

## Notas
Pobo kabiye

Os **kabiye**, tamén coñecidos como **kabye**, **kabre** ou **cabrai**', son un grupo étnico africano que habita nas zonas montañosas e nas chairas do norte de Togo.

Existe unha poboación kabiye en Ghana. Os kabiye tamén habitan no noroeste de Benín, preto da fronteira con Togo. Os lugba de Benín están estreitamente relacionados cos kabiye. Os kabiye son o segundo grupo étnico máis grande de Togo, despois dos ewe, e son a clase dominante no goberno e no exército.

## Notas 
## Véxase tamén 
### Bibliografía 
*
Calumma brevicorne

***Calumma brevicorne*** é unha especie de camaleón endémica de Madagascar.

## Descrición 
Esta especie de camaleón ten un corpo compacto, membros flexibles, pés de agarre e unha cola prénsil que lle permite desprazarse polas pólas no seu hábitat arborícola.

## Notas
Chaenocephalus aceratus

***Chaenocephalus aceratus*** é unha especie de peixe que pertence á familia Channichthyidae. Pertence ós Notothenioidei, unha suborde de peixes que representa o 90% da fauna de peixes da plataforma continental antártica. Son unha familia de peixes única e os únicos vertebrados que carecen de hemoglobina, o cal fai que a súa capacidade de transportar osíxeno polo sangue é dun 10% respecto doutros teleósteos. Teñen sangue traslúcido e galadas de cor branca leitosa.

## Notas
Ek Ladki Ko Dekha Toh Aisa Laga

***Ek Ladki Ko Dekha Toh Aisa Laga*** (en ) é un filme indio de 2019 dirixido por Shelly Chopra Dhar. O guión foi escrito por Dhar e Gazal Dhaliwal. Está protagonizado por Anil Kapoor, Juhi Chawla, Sonam Kapoor e Rajkummar Rao, e conta con Akshay Oberoi, Regina Cassandra, Brijendra Kala e Madhumalti Kapoor nos papeis secundarios. O filme conta a historia de Sweety Chaudhary, unha moza lesbiana, e os seus intentos de saír do armanio no seo dunha familia relixiosa e tradicional panxabí.

## Personaxes 
* Anil Kapoor como Balbir Chaudhary
* Juhi Chawla como Chatro
* Sonam Kapoor como Sweety Chaudhary 
**Sara Arjun como Sweety Chaudhary de nena
* Rajkummar Rao como Sahil Mirza
* Regina Cassandra como Kuhu
* Abdul Quadir Amin como Varun 
* Madhumalti Kapoor como Beeji
* Brijendra Kala como Chaubey
* Sandeep Kapoor como Joginder 
* Seema Pahwa como Billauri
* Kanwaljit Singh como Mr Mirza
* Abhishek Duhan como Babloo
* Akshay Oberoi como Raza

## Notas 
## Véxase tamén 
### Ligazóns externas 
*
Fernando Arias Rodríguez

**Fernando Arias Rodríguez**, nado en Lugo en 1883 e finado en Aranga o 3 de setembro de 1936, foi un político galego.

## Traxectoria 
Veciño de Rábade, o 16 de maio de 1931 foi elixido presidente da Agrupación Socialista de Rábade. Co golpe de Estado do 18 de xullo de 1936 foi detido e paseado no Monte da Reborica (Aranga). O seu cadáver foi soterrado na fosa común de Vilarraso.

## Vida persoal 
Casou con Celia Parga Pérez-Riaño e foi pai de Fernando e Elías Arias Parga.

## Notas
Lingua bariba

O **bariba** é a lingua falada polo pobo bariba que habita en Benín e Nixeria, e foi a lingua do estado de Borgu. Non está relacionado coas outras linguas veciñas da rexión, xa que é membro da póla sabánica das linguas níxer-congo.

O bariba é unha lingua tonal. Afirmouse que os patróns tonais do bariba presentan un desafío ó modelo de dúas características da fonoloxía tonal.

## Notas 
## Véxase tamén 
### Ligazóns externas 
* Baatonum en WolframAlpha
Pobo aja

Os **aja** son un grupo étnico africano que habita no suroeste de Benín e o sueste de Togo. A súa poboación concéntrase nos departamentos de Kouffo, Mono e Zou de Benín, e nas rexións dos altiplanos e marítima de Togo.

## Notas 
## Véxase tamén 
### Bibliografía 
*
Fernando Arias Parga

**Fernando Arias Parga**, nado en Rábade en 1909 e finado en Madrid o 24 de xullo de 1959, foi un avogado, profesor e político galego.

## Traxectoria
Fillo de Fernando Arias Rodríguez. Estudou dereito na Universidade de Valladolid, onde foi presidente da Asociación de Estudantes de Dereito. En 1930 foi detido por posesión de follas clandestinas. En 1932 gañou a cátedra de Dereito Internacional Público da Universidade de Madrid. Profesor auxiliar da Cátedra de Dereito Internacional Público da Universidade Central de 1932 a 1936. Doutor en Dereito pola Universidade Central de Madrid en 1934. Obtivo unha bolsa para estudar no Kaiser Wilhelm Institut en 1934. Durante a guerra foi xefe do Servizo de Información Militar de Andalucía e foi nomeado cónsul de Oujda. Despois da guerra colaborou no Instituto de Estudios Internacionales y Económicos e dende 1955 foi secretario técnico da Escuela de Funcionarios Internacionales. Finou en Madrid aos 50 anos.

## Vida persoal 
Casou con Francisca González Hernández, e foi pai de Fernando e Alicia Arias González.
## Notas 
## Véxase tamén 
### Bibliografía 
* De la Muela, A. (1959). FERNANDO ARIAS PARGA (1909-1959). Revista Española De Derecho Internacional, 12(3), 474-475. Consultado en http://www.jstor.org/stable/44295018
* De Luna, A. (1959). FERNANDO ARIAS. Revista Española De Derecho Internacional, 12(3), 473-474. Consultado en http://www.jstor.org/stable/44295017
Elías Arias Parga

**Elías Jesús Arias Parga**, nado en Rábade en 1913 e finado en México o 6 de abril de 1985, foi un avogado e político galego.

## Traxectoria 
Fillo de Fernando Arias Rodríguez e de Celia Parga. Estudou Dereito na Universidade de Santiago de Compostela licenciándose en 1936. Foi secretario xeral de Izquierda Republicana de Santiago de Compostela. En febreiro de 1936 foi nomeado concelleiro de Santiago de Compostela. Durante a Guerra Civil foi comisario político do exército leal, e pertenceu á sección de información do Estado Maior Central. Exiliouse en México. Saíu de Pauillac a bordo do Ipanema rumbo a Veracruz en xullo de 1939. Sancionado polo tribunal de responsabilidades políticas con seis anos de inhabilitación especial para cargos públicos e o pago de cincocentas pesetas en febreiro de 1941. En México asinou o manifesto "A la emigración republicana española y a los republicanos gallegos" xunto cos galegos de Izquierda Republicana Laureano Poza Juncal, Jesús Bernárdez Gómez e Ramón Padín, no folleto "Conducta seguida a causa de la representación gallega en el Gobierno".

## Obras 
* *Apuntes de Teoría General del Estado*, Escuela de Jurisprudencia de Campeche, 1944.

## Vida persoal 
Casou en México con Adda Cárdenas Méndez.

## Notas 
## Véxase tamén 
### Ligazóns externas 
* Ficha no PARES
Mai Zetterling

**Mai Zetterling**, nada en Västerås en 1925 e finada en Londres o 15 de marzo de 1994, foi unha actriz e directora de cine sueca.
debutou no teatro con 17 anos e no cine a partir da década dos corenta. Pronto captou a atención de diversos realizadores británicos, chegando a rodar ata 22 películas nese país. No ano 1948 participou no filme *Musik i mörker* de Ingmar Bergman.

Os seus inicios na dirección comezaron na década de 1960 con varios documentais da  BBC. A súa primeira longametraxe, *Alskande par* (1964) foi nomeada para a Palma de ouro. A súa segunda cinta, *Nattlek* (1966) foino para o León de ouro do  Festival Internacional de Cine de Venecia.

Ao longo da súa carreira continuou a traballar como actriz, guionista e directora de cine. Tamén escribiu libros infantís, relatos curtos e novelas.
* *Alskande par* ( 1964)
* *Nattlek* (1966)
* *Doktor Glass* (1967)
* *Flickorna* ( 1968)
* *Visions of Eight* (1973), documental sobre as olimpíadas de Munic.
* *Love* (1982)
* *Amorosa* (1986)
* *The Witches* (1990)

## Notas
Rami Malek

**Rami Said Malek** (|ˈrɑːmi ˈmælɪk|), nado nos Ánxeles o 12 de maio de 1981, é un actor estadounidense. O papel co que se deu a coñecer foi co *hacker* Elliot Alderson na serie de televisión de USA Network *Mr. Robot* (2015), polo que recibiu varios premios, incluído un Emmy ao mellor actor nunha serie dramática. En 2018, interpretou a Freddie Mercury no filme biográfico *Bohemian Rhapsody*, polo que tamén gañou varios premios, entre eles o Oscar, o Globo de Ouro e o premio da BAFTA. Foi o primeiro actor de orixe exipcia que gañou o Oscar ao mellor actor.

## Traxectoria 
Malek naceu e creceu nos Ánxeles (California), de pais inmigrantes exipcios e estudou teatro na Universidade de Evansville en Indiana. Comezou a súa carreira en papeis secundarios no cinema e na televisión, entre eles a telecomedia da Fox *The War at Home* (2005–2007), a miniserie de HBO *The Pacific* (2010) e a triloxía *Night at the Museum* (2006–2014).

## Notas
Regina King

**Regina Rene King**, nada en Cincinnati o 15 de xaneiro de 1971, é unha actriz e directora estadounidense. Recibiu atención polo seu papel como Brenda Jenkins na serie de televisión de NBC *227* (1985). Seguiu a protagonizar series e filmes, acadando éxito con papeis como Dana Jones en *Friday* (1995), Marcee Tidwell en *Jerry Maguire* (1996), Riley e Huey Freeman na serie de animación *The Boondocks* e a Detective Lydia Adams en *Southland*. Por *Southland*, recibiu dúas candidaturas aos Critics' Choice Award. En 2019, a súa interpretación como Sharon Rivers en *If Beale Street Could Talk* valeulle o Oscar e o Globo de Ouro á mellor actriz secundaria.

Entre 2015 e 2017, King protagonizou a serie de ABC *American Crime* e tamén interpretou a Erika Murphy no drama da HBO *The Leftovers*. King tivo un papel recorrente como Janine Davis en *The Big Bang Theory*, e participou en filmes como *Ray*, *Poetic Justice* e *Unha loira moi legal 2*.

## Filmografía 
## Notas 
## Véxase tamén 
### Ligazóns externas 
* King, Regina. "The Emmys: As White As Ever", *The Huffington Post*, 3 de setembro de 2010; consultado o 9 de outubro de 2010.
Pobo bariba

miniatura|240px|Borguland.
Os **bariba** (en bariba: *Baatonu* / *Baatombu*) son un grupo étnico e principais habitantes de Borgou e Alibori, en Benín, sendo cofundadores do reino de Borgu, no que hoxe é o nordeste de Benín e o oeste de Nixeria. En Nixeria, habitan no oeste entre o estado de Kwara e a sección Borgu do estado de Níxer. Estímase que hai un millóns de bariba, o 70% dos cales viven en Benín, onde representan o cuarto grupo étnico máis grande (9,2% da poboación). Os bariba concéntranse especialmente arredor da cidade de Nikki, que é considerada tradiconalmente a capital bariba.

## Galería de imaxes 

Ficheiro:Guerrier bariba de Boussa.jpg|Guerreiro bariba, 1900.
Ficheiro:Bariba de Nikki.jpg|Ourou, un bariba do estado de Nikki, 1920.
Ficheiro:MAAOA-Lampe cultuelle Bariba.jpg|Lámpada cerimonial bariba.

## Notas
Olivia Colman

**Sarah Caroline Olivia Colman**, nada en Norwich o 30 de xaneiro de 1974, é unha actriz inglesa, gañadora dun Oscar, catro premios da BAFTA, catro British Independent Film Awards e dous premios Globo de Ouro.

## Traxectoria 
Graduada Bristol Old Vic Theatre School, Colman acadou a popularidade polo seu traballo na televisión. Destacou como Sophie Chapman na serie de televisión *Peep Show* (2003–2015). Outros papeis cómicos en televisión inclúen *Green Wing* (2004–2006), *Beautiful People* (2008–2009), *Rev.* (2010–2014), *Twenty Twelve* (2011–2012) e *Fleabag* (2016). Tamén interpretou varios papeis en *That Mitchell and Webb Look* (2006–2008), xunto cos seus compañeiros de *Peep Show* David Mitchell e Robert Webb.

No cinema, Colman recibiu boas críticas pola súa interpretación no drama de Paddy Considine *Tyrannosaur* (2011). Os outros grandes papeis inclúen Doris Thatcher en *Hot Fuzz* (2007), Carol Thatcher en *The Iron Lady* (2011), a raíña Isabel en *Hyde Park on Hudson* (2012), Bethan Maguire en *Locke* (2013), Margaret Lea en *The Thirteenth Tale* (2013) e a directora de hotel de *The Lobster*, de Yorgos Lanthimos (2015). A súa interpretación de Ana de Gran Bretaña en *The Favourite* (2018) valeulle múltiples premios, incluíndo o Oscar á mellor actriz.

## Filmografía 
## Notas
Os paxaros

***Os paxaros*** (en ) é un filme estadounidense de 1963 dirixido e producido por Alfred Hitchcock. Está vagamente baseado na historia de 1952 do mesmo nome de Daphne du Maurier. A historia céntrase nunha serie de sucesos violentos e inexplicables relacionados con ataques de paxaros en Bodega Bay, California. O filme conta con Rod Taylor e Tippi Hedren nos papeis principais, e con Jessica Tandy, Suzanne Pleshette e Veronica Cartwright nos secundarios. O guión é obra de Evan Hunter, a quen Hitchcock encargou desenvolver novas personaxes e unha trama máis elaborada pero mantendo o título e concepto dos ataques de paxaros sen explicación.

En 2016, *Os paxaros* foi declarado "cultural, histórico ou esteticamente significativo" pola Biblioteca do Congreso, e foi escollido para a súa preservación polo National Film Registry.

## Personaxes 
* Tippi Hedren como Melanie Daniels
* Rod Taylor como Mitchell "Mitch" Brenner
* Jessica Tandy como Lydia Brenner
* Suzanne Pleshette como Annie Hayworth
* Veronica Cartwright como Cathy Brenner
* Ethel Griffies como Mrs. Bundy
* Charles McGraw como Sebastian Sholes
* Lonny Chapman como Deke Carter
* Doreen Lang como nai histérica
* Karl Swenson como "profeta" bébedo
* Joe Mantell como home de negocios cínico
* Ruth McDevitt como Mrs. MacGruder
* Malcolm Atterbury como axente Al Malone
* John McGovern como Mail Clerk
* Richard Deacon como veciño de Mitch en San Francisco
* Elizabeth Wilson como Helen Carter
* Doodles Weaver como pescador que axuda no bote
* William Quinn como Sam
* Alfred Hitchcock como o home que camiña cos cans (cameo)
* Morgan Brittany como nena da escola (sen acreditar)
* Jeannie Russell como nena da escola (sen acreditar)
* Darlene Conley como camareira (sen acreditar)
* Dallas McKennon como Sam o cociñeiro (sen acreditar)

## Notas 
## Véxase tamén 
### Bibliografía 
* 
* 
*du Maurier, Daphne (2004). *The Birds*. Londres: Virago Press. ISBN 978-1-84408-087-8.
* 
*Hedren, Tippi (2017). *Tippi: A Memoir.* Nova York: HarperCollins Publisher. .
*Hitchcock, Alfred; Gottlieb, Sidney, ed. (1997). *Hitchcock on Hitchcock: Selected Writings and Interviews by Alfred Hitchcock*. California: University of California Press. .

### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Paz (homónimos)

O termo **Paz** pode referirse a:

***Paz**, estado de benestar, calma ou ausencia de violencia.

Como topónimo, pode referirse a:

;En Galiza
***San Fiz de Paz**, parroquia do concello de Outeiro de Rei;
****Paz**, lugar de dita parroquia de San Fiz de Paz, no concello de Outeiro de Rei;
***Pazarreira**, lugar da parroquia de San Salvador de Tebra, no concello de Tomiño;
***Carroipaz**, lugar da parroquia de Curtis, no concello de Curtis;
***Paipaz**, lugar da parroquia de San Pedro de Eume, no concello das Pontes de García Rodríguez;
***Villalapaz**, lugar da parroquia de Oural, no concello de Boqueixón.

;Fóra de Galiza

;En Bolivia
***A Paz**, capital e cidade boliviana.

Amais, **Paz**, como apelido galego.

## Véxase tamén
### Outros artigos
***PAZ**, satélite artificial de comunicacións do Goberno de España;
***Estadio da Paz e da Amizade**, instalación deportiva dedicada especialmente á disputa de partidos de baloncesto situada no Pireo, Ática (Grecia);
****A Paz insta ás igrexas á tolerancia***, pintura dun artista neerlandés anónimo da primeira metade da década de 1600.
Leppävirta

**Leppävirta** é un municipio de Finlandia situado na rexión de Savonia do Norte. En 2018 a súa poboación era de 9&nbsp;660&nbsp;habitantes. A superficie do termo municipal é de 1&nbsp;519,64&nbsp;km2, dos cales 383,64&nbsp;km2 son auga. O concello ten unha densidade de poboación de 8,50&nbsp;hab./km².

Limita cos concellos de Kuopio, Suonenjoki, Tuusniemi, Varkaus, Heinävesi, Joroinen e Pieksämäki, estes tres último na rexión veciña de Savonia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Leppävirta
Lingua dendi

O **dendi** é unha lingua da familia songhay usada como lingua franca ó longo do norte de Benín (no río Níxer; Donga e Alibori). Forma un a conxunto dialectal coa zarma e o koyraboro senni, mais está fortemente influído pola lingua bariba. Segundo datos de 2000-2016 tiña 257&nbsp;050 falantes.

O dendi foi descrita como unha lingua de catro tons.

## Notas 
## Véxase tamén 
### Bibliografía 
* 
* Euphrasie Moudachirou et Michelle Dossou, *Le guide pratique de transcription de la langue dendi*, République populaire du Bénin; Ministère de la culture, de la jeunesse et des sports, Cotonou, 1988, 25 p.
Chelonoidis phantasticus

A **tartaruga xigante de Fernandina** (*Chelonoidis phantasticus*) é unha especie de tartaruga da familia Testudinidae, endémica dunha das illas que compoñen o arquipélago das illas Galápagos, pertencente a Ecuador. Aínda que se cría extinta dende o ano 1906, en 2019 descubriuse un exemplar na súa illa de orixe. Integra o complexo de especies denominado complexo *Chelonoidis nigra*.

## Distribución 
É unha especie endémica da illa Fernandina, no arquipélago das illas Galápagos.

## Taxonomía 
Esta especie integra, xunto ós outros taxons, o complexo *Chelonoidis nigra* o que inclúe a todas as especies de tartarugas nativas das illas Galápagos. Anteriormente, este taxon e os demais do complexo, eran considerados subespecies de *Chelonoidis nigra*, pero novos estudos permitiron separalos como especies plenas. Non obstante, algúns autores seguen tratándoa como subespecie.
dereita|miniatura|350x350px|A distribución de tódolos taxóns de tartarugas das illas Galápagos.

## Hábitat 
A illa Fernandina ten unha superficie de 64 200 ha. O seu punto máis alto elévase a 1494 msnm. É a máis recente, a máis occidental, e a terceira máis grande das illas do arquipélago. De todo o arquipélago, Fernandina é a illa que mantivo o seu ecosistema de maneira máis primitiva, a área restante é ocupada por asentamentos humanos que xa existían no tempo da declaratoria, os cales posúen 25 000 habitantes.

Un dos volcáns máis activos do mundo atópase nesta illa; con diversos tipos de fluxos de lava ardente que descenden polas súas ladeiras, os que nalgúns casos chegan até o mar. Tamén se atopan áreas de mangleiral.
dereita|miniatura|300x300px|O hábitat onde vive esta especie, redescuberta en 2019 críase extinta hai 100 anos.

## Alimentación 
Aliméntase posiblemente de froitos silvestres, gramíneas, e cactáceas.

## Poboación sobrevivente e conservación 
Aínda que para a IUCN é unha especie «extinta», xa que no ano 1906 esta especie deuse a coñecer por un solitario exemplar macho atopado (e morto) por membros da expedición da Academia de Ciencias de San Francisco, houbo un descubrimento de excrementos de tartaruga no ano 1964. Porén non foi até o 19 de febreiro de 2019, cando unha expedición con especialistas do Parque Nacional Galápagos e a organización non gobernamental Galápagos Conservancy localizaron un espécime (femia adulta). O 25 de maio de 2021 anunciouse que se fixeran probas xenéticas que confirmaban que o exemplar femia atopado en 2019 era efectivamente membro da subespecie *Chelonoidis niger phantasticus*. Os xenetistas da Universidade de Yale, Estados Unidos, compararon o ADN desta femia co dun exemplar macho que recollido en 1906.

## Notas
Period. End of Sentence.

***Period. End of Sentence.*** é unha curtametraxe documental de 2018 dirixida por Rayka Zehtabchi. Conta a historia das mulleres da India e a súa silenciosa revolución sexual pola desestigmatización do período. Está protagonizada por Arunachalam Muruganantham, Shabana Khan, Gouri Choudari, Ajeya e Anita. O documental segue un grupo de mulleres de Hapur, e a súa aprendizaxe no manexo dunha máquina que lles permite obter compresas de baixo custo e biodegradables que venden a outras mulleres por poucos cartos. Isto non só axuda a mellorar a hixiene feminina dándolles acceso a produtos básico senón que tamén apodera ás mulleres ó rachar os tabús que rodean a menstruación na India e contribúe no desenvolvemento económico da zona. O filme está inspirado na vida de Arunachalam Muruganantham, unha activista social de Tamil Nadu, na India.

A obra foi galardoada co Oscar á mellor curtametraxe documental na 91ª edición dos premios.

## Notas 
## Véxase tamén 
### Ligazóns externas 
*